**KOKKULEPE ÜÜRILEPINGU NR KPJ-4/2023-138**

**LÕPETAMISEKS**

**Riigi Kinnisvara AS**, registrikood 10788733, asukoht Tartu mnt 85, Tallinn 10115 (edaspidi nimetatud **üürileandja**), mida esindab volikirja alusel haldusteenuste direktor Karel Aasrand

ja

**Transpordiamet**, registrikood 70001490,asukoht Valge tn 4, Tallinn 11413 (edaspidi nimetatud **üürnik**), mida esindab põhimääruse alusel peadirektor Priit Sauk,

edaspidi eraldi või ühiselt nimetatud **pool**või **pooled**,

võttes arvesse, et:

1. poolte vahel on 20.11.2023 sõlmitud üürileping nr KPJ-4/2023-138 (edaspidi nimetatud **leping**), mille kohaselt on üürnikul õigus kasutada **Valgas Transpordi tn 1** asuvat üüripinda. Leping on sõlmitud allüürilepinguna, mille suhtes peaüürileping on üürileandja ja üüripinna omaniku vahel sõlmitud üürileping;
2. üürnik on avaldanud soovi lõpetada leping tüüptingimuste punkti 8.4.3 alusel ennetähtaegselt. Vastavalt lepingu eritingimuste punktile 10.1 on üürileandjal õigus nõuda üürnikult kaasneva kahju hüvitamist, kui üürnik ütleb lepingu erakorraliselt üles, sh tüüptingimuste punkti 8.4.3 alusel, mis tähtajalise üürilepingu puhul võib olla tõlgendatav üürniku poolt lepingu rikkumisena;
3. üüripinna omanikuga peetud läbirääkimiste tulemusena on jõudnud pooled kokkuleppele lõpetada leping vastavalt lepingu tüüptingimuste punktile 8.2.2 poolte kokkuleppel ning tingimusel, et üürnik hüvitab üürileandjale kaasneva kahjuna 1 (ühe) aasta ehk 12 (kaheteistkümne) kuu üüri, mis hüvitatakse üürileandja poolt omakorda üüripinna omanikule,

leppisid kokku alljärgnevas (edaspidi **kokkulepe**):

1. **Lõpetada leping poolte kokkuleppel seisuga 31.08.2024** (st lepingu kehtivuse viimaseks päevaks loetakse 31.08.2024).
2. Üüripinna kasutamine on üürniku poolt lõpetatud seisuga 31.08.2024 ning pooled vormistavad üüripinna üleandmise-vastuvõtmise akti hiljemalt 21.09.2024. Üürileandja korraldab üüripinnalt üürniku poolt paigaldatud liiklusmärkide eemaldamise hiljemalt 21.09.2024 ning üürnik kohustub hüvitama liiklusmärkide eemaldamisega seotud tegelikud kulud vastava arve alusel.
3. Pooled on vastavalt lepingu eritingimuste punktile 10.1 kokku leppinud, et seoses üürniku soovil lepingu ennetähtaegse lõpetamisega hüvitab üürnik ühe aasta üüri summas 7 560 (seitse tuhat viissada kuuskümmend) eurot, millele lisandub käibemaks, üürileandjale hiljemalt 15 (viieteistkümne) kalendripäeva jooksul üürileandja poolt esitatud arve alusel ühekordse maksena.
4. Pooled kinnitavad, et neil puuduvad lepingust ja käesolevast kokkuleppest (v.a punktist 2 ja 3) tulenevalt teineteise vastu mistahes pretensioonid ja nõuded ning nad ei esita selles osas pretensioone ega nõudeid ka tulevikus.
5. Poolte esindajad kinnitavad, et nende volitused kokkuleppe sõlmimiseks on kehtivad, ei ole esindatava poolt tagasi võetud ega tühistatud ning neil on kõik õigused ja kooskõlastused kokkuleppe sõlmimiseks esindatava nimel.
6. Kokkulepe jõustub selle allkirjastamisest poolte poolt.
7. Kokkulepe on allkirjastatud digitaalselt.

*(allkirjastatud digitaalselt) (allkirjastatud digitaalselt)*

Karel Aasrand Priit Sauk

haldusteenuste direktor peadirektor

Riigi Kinnisvara AS Transpordiamet